Whoa, Nelly!
„Whoa, Nelly!“ yra debiutinis kanadiečių dainininkės ir dainų autorės Nelly Furtado albumas, išleistas įrašų kompanijos „DreamWorks Records“ 2000 m. spalio 24 d. Šiaurės Amerikoje. Albumas pasiekė tik dvidešimt ketvirtąją vietą JAV oficialiame albumų tope Billboard 200, tačiau buvo gerai sutiktas kritikų. Jame galime išgirsti tris tarptautinius singlus: „I'm Like a Bird“, „Turn off the Light“ ir „…On the Radio (Remember the Days)“. „Party's Just Begun (Again)“ buvo išleistas singlas tik klubams dar albumui pasirodant JAV, taip pat jis yra 1999 metų filmo „Griūvantys rūmai“ garso takelis. „DreamWorks“ įrašų kompanija išleido „Trynna Finda Way“ kaip ketvirtąjį singlą Meksikoje ir Amerikoje, o singlo „Hey, Man!“ remiksą Jungtinėje Karalystėje ir Vokietijoje, ir dainą „Legend“ Pietų Afrikoje. Albumas Billboard 200 tope išbuvo net septyniasdešimt aštuonias savaites, ir buvo sertifikuotas dukart platininiu Jungtinėse Amerikos Valstijose. Kad išreklamuotų savo albumą Furtado išvyko į turą „Burn in the Spotlight Tour“ ir taip pat pasirodė Moby surengtame koncertų festivalyje „Area:One“. Pasak „Maclean’s“ žurnalo, „Whoa, Nelly!“ buvo parduotas 5 milijonų kopijų tiražu iki 2006 metų.